Kommunikasjonen gikk greit helt til ankomst dagen. Var vanskelig å få informasjon om hvilken leilighet det var, hvor man kunne finne nøkkelen og om der var noen plass å parkere. Jeg sendte flere meldinger gjennom Airbnb, sms og messenger samt prøvde å ringe uten å få svar. Etter over 30 min etter avtalt innsjekk får jeg melding om at nøkkelen ligger ved en annen adresse, da hadde allerede en annen beboer sluppet oss inn i blokke, forklart hvor leiligheten lå og vist oss parkeringsplass. Vi måtte bare plassere tingene våre i leiligheten og haste oss avgårde da vi skulle på festival og rakk ikke å se over leiligheten. Når vi kommer tilbake på kvelden og får tatt leiligheten i nærmere øyesyn så finner vi en skittentøyskurv full av skitne håndduker, der ligger en skitten dametruse på gulvet, håndduken på badet er skitten og der er kun en stor ren håndduk tilgjengelig (vi var to stk). Videre så luktet det skittent og svette av sengetøyet som tydeligvis ikke var skiftet. Toalettet var full av gammel urin under doringen og langs doen. Vi hadde fått beskjed at vi bare kunne sette skitne kopper i oppvaskmaskinen, men ikke starte den da verten selv skulle gjøre det. Da vi åpnet oppvaskmaskinen var det tydelig at den ikke hadde vært i gang på veldig veldig lenge, og med tanke på at det har vært fullbooket her så ble jeg skeptisk. Studerte kopper og bestikk, og på bestikket så det ut som det bare var tørket av med en klut og ikke vasket. Hadde det hygieniske og kommunikasjonen vært på plass så hadde jeg lett anbefalt leiligheten, men hygiene er så utrolig viktig og dette var skikkelig ekkelt så jeg vil over hode ikke anbefale noen å leie her. Var for øvrig heller ikke wifi som lovet..